ڈھکیا اردو

تصغیر|بنگلہ دیش میں مقیم اردو بولنے والوں کے ایک وفد نے جمعرات 10 جولائی 2025ء کو ڈھاکہ میں وزارت کے دفتر میں تعلیم کے مشیر پروفیسر ڈاکٹر چودھری رفیقُ الابرار سے ملاقات کی۔ اس طرح کی نشتیں ان دعووں کو بے بنیاد ثابت کرتی ہیں کہ موجودہ بنگلہ دیش میں اردو سے دل چسپی ختم ہو چکی ہے۔

ڈَھکَیّا اُردو  یا ڈھاکیا اردو بنگالی اثرات والی اردو بولی ہے جو پرانے ڈھاکہ میں بولی جاتی ہے۔ یہ بولی خاص طور پر پرانے ڈھاکے والے، نواب خاندان اور کچھ دوسری برادریاں جیسے کہ پرانے ڈھاکے کی شیعہ برادری بولتی ہے۔ بنگالی زبان کی تحریک کے دوران میں اس کے استعمال میں کمی آئی اور اب یہ بنگلہ دیش میں بولی جانے والی اردو کی دو بولیوں میں سے ایک ہے۔ دوسری بولی بہاری پناہ گزینوں کی اردو ہے۔

 لسانی خصوصیات 
یہ بولی معیاری اردو سے اس اعتبار سے مختلف ہے کہ اس میں مشرقی بنگالی سے ماخوذ کئی الفاظ شامل ہیں کیونکہ اس بولی کے ماخذ کا جغرافیائی ماحول مشرقی بنگالی سے گھرا ہوا ہے۔ اس کے سُر لہجے، تنفیس یا ہکاریت اور لَے میں جھکاؤ بھی مشرقی بنگالی کی جانب زیادہ ہے بنسبت ہندوستانی صوتیات کے۔ اسے معیاری اردو کے مقابلے میں نسبتاً زیادہ سادہ بولی قرار دیا جاتا ہے۔
 معیاری اردو  ڈھکیا اردو  مشرقی بنگالی یہ  اے  এ وہ  او  ও بھی  بی  -ও بہت  خوب  খুব کس لیے  کاہے کے لیے  কিসের লাইগা مدد  ساہائجو  সাহাইয্য / মদদ سمجھنا  بوجھنا  বুঝা استعمال  بیبہار  ব্যবহার / এস্তেমাল میرا  ہامار  আমার

 نظامِ تحریر 
ڈھکیا اردو کے لیے فی الحال کوئی باقاعدہ معیاری رسم خط موجود نہیں۔ تاریخی طور پر یہ ایک دو لسانی عوامی زبان کے طور پر رائج رہی جب کہ تحریر کے لیے معیاری اردو ہی استعمال کی جاتی تھی۔ حالیہ برسوں میں ڈھکیا اردو کو بنگالی رسم خط میں بھی لکھا جا رہا ہے اور اردو نستعلیق میں بھی خصوصاً ان تنظیموں کے ذریعے جو اسے محفوظ رکھنے کی کوشش کر رہی ہیں جن میں ،  (ڈھکیا اردو زبان)،  اور  شامل ہیں۔

 تاریخ 
جہانگیر نگر (موجودہ ڈھاکہ) اٹھارھویں صدی عیسوی کے وسط میں صوب بنگالہ کی دار الحکومت تھا اور شمالی ہند سے اردو بولنے والے تاجروں کا یہاں آنا شروع ہوا۔ آخرکار یہ لوگ ڈھاکہ میں بس گئے اور اپنے بنگالی ہم وطنوں کے ساتھ تعلقات اور رابطوں کے نتیجے میں اردو کی ایک نئی اور بنگالی اثر یافتہ بولی وجود میں آئی۔ঢাকাইয়া কুট্টি ভাষার অভিধান-মোশাররফ হোসেন ভূঞা-প্রকাশনা: ঐতিহ্য-রুমী মার্কেট ৬৮-৬৯ প্যারীদাস রোড-বাংলাবাজার ঢাকা ১১০০ ان شمالی ہندوستانی آبادکاروں کی نسلیں خوش باش (دوسرے نام سکھ باس اور سُباس) کہلائیں، جس کا مطلب تھا ۔ بائس اور بارہ پنچایتیں اسی بولی میں بات کرتی تھیں۔ ان کی اردو نے پرانے ڈھاکہ کے بنگالی مسلمانوں کی بولی کو بھی متاثر کیا جسے ڈھکیا کٹی کہا گیا اور اسی طرح الٹ اثر بھی ہوا۔ تاہم عبد المومن چودھری نے اس زبان کے ماخذ کے طور پر اردو کے کردار یا اثر سے انکار کیا کیونکہ اس وقت یہ بولی ابھی پیدا نہیں ہوئی تھی۔ سُبّاسی / خوش باس کسی زبان کا نام نہیں بلکہ ایک وصف ہے جو کچھ برادریوں کی شناخت کرتا ہے جیسا کہ حکیم حبیب الرحمن نے اپنی کتاب  میں ذکر کیا۔

اٹھارھویں صدی عیسوی کے آخر میں مرزا جان تپش اور دیگر اردو شعرا نے دہلی سے ڈھاکہ کے شہری مرکز میں ہجرت کی، جس کی دعوت ڈھاکہ کے نائب ناظم شمس الدولہ نے دی تھی۔ معیاری اردو میں شاعری اور ادب ڈھاکہ میں مقبول ہوا، جس میں انجمن ترقی اردو اور ڈھاکہ کے نواب، سردار اور زمیندار جیسے خواجہ عبد الغنی اور میر اشرف علی نے سرپرستی کی۔ انیسویں صدی عیسوی کے آگرہ کے شاعر مرزا غالب ڈھاکہ کے شاعر خواجہ حیدر جان شائق کے قریبی دوست تھے۔ غالب اور شائق کی ہمکاری کو حکیم حبیب الرحمن نے اپنی کتاب  میں مرتب کیا۔ حبیب الرحمن ڈھاکہ کے ایک معروف طبیب اور ادیب تھے جن کی مشہور کتابیں  اور  شامل ہیں۔ وہ 1906ء میں بنگال کے پہلے اردو جریدے  کے مدیر بھی رہے اور بعد میں 1924ء میں خواجہ عادل کے ساتھ ایک اور ماہنامہ رسالہ  شروع کیا۔ وہ اردو، فارسی اور عربی ادب کو محفوظ کرنے اور  میں مرتب کرنے کے لیے مشہور ہیں۔

1952ء کی بنگالی زبان کی تحریک کے بعد اردو ثقافت میں نمایاں کمی آئی اور کئی اردو بولنے والے خاندان متنازع مسائل سے بچنے کے لیے بنگالی بولنے لگے۔ 1971ء کے بنگلہ دیش کی آزادی کی جنگ کے دوران کئی اردو بولنے والے خاندان پاکستان ہجرت کر گئے۔ نتیجتاً اردو کا استعمال محدود ہو کر چند خاندانوں اور ڈھاکہ ریلوے لائن کے جنوب میں ایک برادری تک رہ گیا۔ مزید برآں نئے بنگلہ دیش نے اپنی نئی ریاست کو بنگالی ثقافت پر مبنی قرار دیا جس سے ملک کی دیگر نسلی و لسانی برادریوں کو الگ تھلگ کیا گیا۔

اکثر اس برادری کو خوش حال اور محدود سمجھا جاتا ہے اور اس کے لوگ ماضی کے ڈھکیا اردو شعرا کا احترام اپنی محافلِ مشاعرہ میں خاموشی سے کرتے ہیں۔ جدید استعمال کی دیگر مثالوں میں ڈھاکہ یونیورسٹی کا کم ہوتا ہوا اردو شعبہ اور ڈھاکہ میں دی جانے والی اردو خطبات اور اسلامی لیکچر شامل ہیں۔

عالمگیریت کے اثر سے آج کئی ہندی الفاظ اس زبان میں داخل ہو چکے ہیں۔

نذیر الدین اور محمد شہاب الدین سبو (جو سابھار سرکاری کالج کے شعبہ حیوانیات کے ایسوسی ایٹ پروفیسر ہیں) نے 2021ء میں  دو لسانی لغت شائع کی، جسے تکیہ محمد پبلی کیشنز نے شائع کیا۔ مزید برآں ڈھکیا اردو زبان کے ایڈیٹوریل بورڈ نے فروری 2024ء میں ایک اور ڈکشنری  (بنگلہ ڈھکیا اردو لغت) شائع کی۔

 شعرا 
یہ ڈھکیا شعرا معیاری اردو میں لکھتے تھے:
 مرزا جان تپش (وفات 1814ء)
 سید محمود آزاد
 خواجہ عبد الغفار اختر
 آغا احمد علی (1839ء–1883ء)
 عبید اللہ العُبیدی سہروردی (1834ء–1885ء)
 خواجہ احسان اللہ (1846–1901ء)
 منشی رحمٰن علی طیش (1823ء–1908ء)
 نواب سید محمد آزاد (1850ء–1916ء)
 خواجہ محمد افضل (1875ء–1940ء)
 حکیم حبیب الرحمٰن (1881ء–1947ء)
 رضا علی وحشت (1881ء–1953ء)
 سید ابو الفتح محمد شرف الدین الحسینی شرف (1876ء–1960ء)

 ذرائع ابلاغ میں 
یہ اردو بولی بیسویں صدی عیسوی کی فلمی صنعت میں بھی فروغ پائی۔ خورشید عالم اور سبینہ یاسمین نے اس بولی میں  نامی گانا گایا، جو 1975ء میں بنگلہ دیش کی آزادی کے بعد ریلیز ہونے والی فلم  (زندگی جوا ہے) کے لیے تھا۔

 مزید دیکھیے 
 کلکتیا اردو
 حواشی 

 حوالہ جات 

زمرہ:اردو کی بولیاں
زمرہ:تاریخ ڈھاکہ